open-index/open-wikipedia-markdown huggingface dataset:
Ambasados sprogdinimas Džakartoje

**Ambasados sprogdinimas Džakartoje** įvykdytas 2004 m. rugsėjo 9 d. Džakartoje, Indonezijoje.

Viena tona sprogmenų pakrautas nedidelis Daihatsu venas susprogdintas šalia Australijos ambasados Kuningan rajone, Pietų Džakartoje, maždaug 10:30 vietiniu laiku (13:30 Lietuvos laiku). Sprogimo metu oficialiais duomenimis žuvo 9 žmonės, įskaitant savižudį sprogdintoją, sužeisti dar 150 žmonių. Australijos pareigūnai pranešė apie 11 žuvusiųjų. Nuostoliai padaryti ir netoli esančioms Graikijos ir Kinijos ambasadoms. Aplink sprogimo vietą buvo apgriauta daugybė pastatų, dideliu atstumu išbyrėjo langų stiklai, dūžtantis stiklas sužeidė daug viduje buvusių darbuotojų.

Nepaisant to, kad išpuolis buvo nukreiptas prieš Australijos ambasadą, nė vienas jos darbuotojas nežuvo. Tarp žuvusiųjų buvo ambasados apsaugos darbuotojas ir keturi Indonezijos policininkai, budėję ambasadoje.

Tai buvo trečias didelis išpuolis Indonezijoje, nukreiptas prieš Australiją ir Australijos objektus šalyje, po 2002 m. sprogimų Balio saloje ir 2003 m. J. W. Marriott viešbučio sprogdinimo.

## Nuorodos
*News.com.au straipsnis
*BBC naujienų straipsnis
*Reuters reportažas
Valdemaras Valkiūnas

**Valdemaras Valkiūnas** (, g. 1959 m. rugpjūčio 26 d. Gajūnuose, Biržų rajonas) – verslininkas, Lietuvos, Latvijos ir Biržų rajono politinis bei visuomenės veikėjas, buvęs Biržų meras.

## Biografija
Mokėsi Laužadiškio pradinėje mokykloje, baigė Papilio vidurinę mokyklą. 1975 m. šeima išvyko gyventi į Rygą, dirbo ir mokėsi. Dirbo tekintoju, staliumi, vairuotoju, prekybos vadybininku. 1978–1980 m. atliko karinę tarnybą, tarnavo Lietuvoje, Rukloje. 1992 m. Latvijoje pradėjo savo verslą. 1992–2008 m. SIA „Voldemars“ prezidentas, savininkas, Lietuvoje žinomo „VALDO“ prekės ženklo bendrasavininkis. 2001 m. baigė Rygos pedagoginį universitetą, įgijo psichologo specialybę. 2005 m. baigė Rygos mokytojų tobulinimosi akademiją.

Nuo 1992 m. Rygos lietuvių vidurinės mokyklos mecenatas. 2002–2003 m. Lietuvos prekybos rūmų Latvijoje prezidentas, nuo 2003 m. viceprezidentas. 

2006–2008 m. Lietuvos socialdemokratų partijos (LSDP) narys. 2007–2008 m. Biržų rajono savivaldybės tarybos narys, išrinktas pagal LSDP sąrašą. Pašalintas iš LSDP, kai nutarė dalyvauti 2008 m. Seimo rinkimuose. 2008–2012 m. LR Seimo narys, išrinktas Biržų-Kupiškio rinkimų apygardoje kaip nepriklausomas kandidatas. 2011 m. turtingiausias LR Seimo narys. 2012–2017 m. Respublikonų partijos pirmininkas. 2017 m. išrinktas Lietuvių tautininkų ir respublikonų sąjungos pirmininko pirmuoju pavaduotoju.
 
2015–2019 m. Biržų rajono meras. 2019 m. savivaldos rinkimuose išrinktas Biržų rajono tarybos nariu.

## Kontroversijos

Nevengia nacionalistinių pareiškimų. Vienintelis Lietuvos savivaldybės meras, išreiškęs griežtą protestą prieš pabėgėlių priėmimą į jo valdomą savivaldybę ir pareiškęs, kad „tik išprievartautas sutiksiu priimti“.

Garsėja euroskeptiškomis, antilenkiškomis ir prorusiškomis pažiūromis, kritiškai vertina Vakarų sankcijas Rusijai, teigia, kad būtina gerinti dvišalius santykius. V. Valkiūnas išreiškė griežtą nepritarimą iniciatyvai prie sovietinių karių paminklų įrengti informacines lenteles, kur būtų užrašoma paaiškinamoji informacija apie Lietuvos istoriją.

Pasisakė prieš Švedijos narystę NATO, esą švedai istoriškai žinomi kaip „grobuonys ir plėšikai, kurie žudė protėvius, griovė pilis ir namus, pasisavindami svetimą turtą“.

## Įvertinimas
* 2001 m. Lietuvos didžiojo kunigaikščio Gedimino ordino Riterio kryžius

## Šaltiniai

## Nuorodos
* http://www.valkiunas.lt/
Kęstutis Valentinavičius

**Kęstutis Valentinavičius** gali būti:

* Kęstutis Valentinavičius (1968-02) – Biržų rajono savivaldybės politinis bei visuomenės veikėjas.
* Kęstutis Valentinavičius (1968-09) – Pakruojo rajono savivaldybės politinis bei visuomenės veikėjas.
* Kęstutis Valentinavičius – Alytaus kalvis tautodailininkas.
Vytas Jareckas

**Vytas Jareckas** (g. 1963 m. gegužės 16 d. Laipuškiuose, Pakruojo rajonas) – Lietuvos ir Biržų rajono savivaldybės politinis bei visuomenės veikėjas.

## Biografija
1978 m. baigė Klovainių aštuonmetę mokyklą, 1982 m. – Joniškėlio žemės ūkio mokyklą, technikas mechanikas, 1992 m. – Lietuvos žemės ūkio akademiją, inžinierius, 2010 m. – Šiaulių universitetą, mokytojas.

1982–1984 m. tarnavo sovietinėje armijoje. 1984–1989 m. Pakruojo r. „Pavasario“ kolūkio mechaninių dirbtuvių vedėjas. 1989–1992 m. Biržų r. „Jaunosios gvardijos“ kolūkio vyriausiasis inžinierius. 1992–1993 m. Biržų r. Užušilių žemės ūkio bendrovės vadovas. 1993–1998 m. Lietuvos ir Rusijos BĮ UAB „Kainas“ direktorius.

1998–2005 m. Biržų rajono savivaldybės administracijos Širvėnos seniūnijos seniūno pavaduotojas, 2005–2007 m. – Nemunėlio Radviliškio seniūnijos seniūnas, Lietuvos savivaldybių seniūnų asociacijos narys.

2007–2009 m. Biržų raj. Nemunėlio Radviliškio pagrindinės mokyklos technologijų mokytojas. 2009–2012 m. Biržų krašto muziejaus „Sėla“ direktoriaus pavaduotojas. 2012–2019 m. Biržų rajono savivaldybės administracijos Biržų miesto seniūnijos seniūnas.

2019–2023 m. Biržų rajono meras.

2007–2012 m. ir nuo 2019 m. Biržų rajono savivaldybės tarybos narys.

2006–2007 m. Lietuvos socialdemokratų partijos Biržų rajono skyriaus, 2009–2018 m. partijos Tėvynės sąjunga - Lietuvos krikščionys demokratai narys. Nuo 2018 m. nėra partijų narys.

Visuomeninės tarybos prie Biržų rajono policijos komisariato narys. Kirkilų kaimo bendruomenės pirmininkas. Sutuoktinė Rima, vaikai Edita, Simona.

## Šaltiniai

|-
Irutė Varzienė

**Irutė Varzienė** (g. 1958 m. lapkričio 27 d. Dvoriščės km., Karačinsko rajonas, Krasnojarsko kraštas, Rusija) – pedagogė, Lietuvos ir Biržų rajono savivaldybės politinė bei visuomenės veikėja.

## Biografija
1981 m. baigė lietuvių kalbos ir literatūros studijas Vilniaus Valstybiniame universitete.

1991–2011 m. Biržų „Atžalyno“ vidurinės mokyklos direktoriaus pavaduotoja ugdymui, lietuvių kalbos mokytoja. 2011–2015 m. Biržų rajono savivaldybės merė. 2015–2019 m. Biržų rajono savivaldybės vicemerė.

2021–2023 m. Biržų rajono savivaldybės administracijos direktorė.

2003–2021 m. ir nuo 2023 m. Biržų rajono savivaldybės tarybos narė.

Tėvynės sąjungos narė.

Rajono lietuvių kalbos mokytojų metodinio ratelio pirmininkė. Savivaldybės bendruomenės vaiko teisių apsaugos tarybos pirmininkė.

Sutuoktinis Vincas, sūnus Tomas.

## Šaltiniai

|-
Aidiečiai

**Aidiečiai** – kaimas Molėtų rajono savivaldybės centrinėje dalyje, 14 km į šiaurės rytus nuo Molėtų prie Graužio ir Skarbliuko ežerų. Kaimo pietuose teka Virinta, kartais vadinama Grauže. Senas gatvinis kaimas. Kaimo pietuose esančiame miškelyje yra senkapiai. Kiti įdomesni objektai – alksnis *Šunų Kartuvės*, apeiginis akmuo *Dievo Pėdas*, kuris, anot vietos gyventojų, „su duobele kaip pėda, aptvertas akmenais, pagerbtas darželiu“. *Dievo Pėdas* iš senosios vietos Aidiečių kaime išvežtas į Etnokosmologijos muziejų (Kulionių k.).

## Etimologija

Kaimo vardas kilęs iš asmenvardžio *Aidietis*.

## Istorija

Nuo seniausių laikų priklausė Vilniaus vyskupo Molėtų dvarui (neįvardyta vyskupo valda minima 1554 m. inventoriuje). Ankstyviausias žinomas kaimo vardo užrašymas Videniškių krikšto metrikų knygoje 1661 m. Molėtų krikšto metrikų knygoje Nr. 1 (1 p.) *de Eydeciu* (1682 m.). Kaimas sunyko per Didįjį marą (1710). 1731 m. Aidiečiuose buvo 6 valakai žemės ir du ūkininkai: Juozas Liubeckis ir Martynas Štaras. Tada kaimui priklausė 9 vienkiemiai: Darymas, Gintinis, Kurmeliškės, Miškinis, Lerviškės, Maigiaraistis, Padegsnis, Pakapinis, Ščiurys (visi nelokalizuoti). Iš Dumblio vienkiemio (prie Drąsėnų k.) Aidiečių gyventojai Molėtų dvarui pripjaudavę 20 vežimų šieno. 1731 m. kaimas mokėjęs 46 auksinus, 12 grašių mokesčio. 1866 m. kaime buvo 10 ūkių ir 108 gyventojai. XIX a. pabaigoje Aidiečių žmonės iš Suginčių dvaro pirkę 35 ha Želvų kaimo žemės, pavadintos *Lydimais*. 1921 m. Aidiečiuose buvo 8 ūkiai 38 gyventojai. 1960–1970 m. kaime veikė pradinė mokykla.

## Gyventojai

## Šaltiniai
Rimantas Martinonis

**Rimantas Martinonis** (g. 1955 m. balandžio 22 d. Biržuose) – Lietuvos ir Biržų rajono savivaldybės politinis bei visuomenės veikėjas.

## Biografija
1978 m. baigė Lietuvos žemės ūkio akademiją, inžinierius mechanikas.

1978–1981 m. Biržų rajono „Jaunosios gvardijos“ kolūkio vyr. inžinierius mechanikas, 1981–1986 m. Biržų raj. žemės ūkio valdybos vyriausiasis inžinierius darbo apsaugai, 1986–1995 m. K. Požėlos kolūkio pirmininko pavaduotojas, 1995–2003 m. UAB „Biržietiška aibė“ direktorius, 2003–2007 m. Biržų rajono savivaldybės mero pavaduotojas, 2007–2011 m. Biržų rajono savivaldybės administracijos direktoriaus pavaduotojas, nuo 2011 m. Biržų rajono savivaldybės administracijos Vietinio ūkio skyriaus vyriausiasis specialistas.

2002 m. Liberalų demokratų partijos, nuo 2006 m. Lietuvos valstiečių liaudininkų sąjungos narys. 2003–2007 m., 2007 m. ir 2011 m. Biržų rajono savivaldybės tarybos narys.

Biržų Rotary klubo narys. Sutuoktinė Zita, vaikai Jūratė, Rūta.

## Šaltiniai
Vilniaus technologijų ir dizaino kolegija

**Vilniaus technologijų ir dizaino kolegija** – neuniversitetinė valstybinė aukštoji mokykla veikusi Vilniuje. Rengė inžinerijos mokslų ir menų studijų krypčių specialistus, vykdė nuolatines ir ištęstines studijų formas. Pagal 2023–2024 metų valstybinių kolegijų tinklo stiprinimo planą, reorganizacijos būdu 2024 m. birželio 30 d. prijungta prie Vilniaus kolegijos.
 
## Istorija
2008 m. liepos 23 d. Vilniaus technikos kolegija buvo prijungta prie Vilniaus statybos ir dizaino kolegijos, o 2008 m. rugsėjo 1 d. pavadinimas pakeistas į Vilniaus technologijų ir dizaino kolegiją. 2024 m. birželio 30 d. kolegija buvo išregistruota, o jos turtas, teisės ir pareigos perėjo po reorganizavimo veiklą tęsiančiai Vilniaus kolegijai.

## Fakultetai
* Dizaino fakultetas
* Statybos fakultetas
* Technikos fakultetas

## Studijų programos
### Statybos fakultetas
* Statyba
* Statinių inžinerinės sistemos
* Išmaniųjų pastatų inžinerija
* Transporto logistika
* Verslas ir muitinės veikla

### Dizaino fakultetas
* Grafinis dizainas
* Interjero dizainas
* Fotografijos technologija
* Multimedijos dizainas

### Technikos fakultetas
* Mechaninių technologijų inžinerija
* Automobilių elektronikos sistemos
* Elektros ir automatikos inžinerija
* Automobilių techninis eksploatavimas
* Geležinkelio transporto inžinerija
* Informacinių sistemų inžinerija
* Atsinaujinančios energijos inžinerija
* Sistemų administravimas

## Šaltiniai

## Nuorodos
* Oficialus Vilniaus technologijų ir dizaino kolegijos tinklalapis
Antamalkėstė

**Antamalkstė** – kaimas Molėtų rajono savivaldybės centrinėje dalyje, 4 km į šiaurę nuo Molėtų, prie Malkėsto ežero.

## Istorija

Dvaras minimas 1597 m. Ukmergės pilies teismo knygose. 1620 m. Antamalkėstės arba Aleksandriškių dvarą iš Mikalojaus Bieniavskio nupirko Jurgis, Andrius ir Stanislovas Unichovskiai.

## Gyventojai

## Šaltiniai
Duobužiai

**Duobužiai** – kaimas Molėtų rajono savivaldybėje, 2 km į vakarus nuo Videniškių, išsibarstęs aplink plentą . Atsišakoja vieškelis į Girsteitiškį.

## Istorija

1645 m. Duobužiai (*Siollo Dobuze*) priklausė Videniškių dvarui. Kaime buvo vienkiemis Užuduobužiai (*Vzudobusiey*). 1654 m. kaime gyveno Steponas Dirvonas.

## Gyventojai

## Šaltiniai
Trivarpė padraika

**Trivarpė padraika** (*Diphasiastrum tristachyum*) – pataisinių (*Lycopodopsida*) šeimos vaistinis augalas.

## Botaninė charakteristika

Stiebas požeminis. Šakos suaugusios į tankią puokštę, šakučių viršūnėlės beveik vienodame lygyje. Lapai smulkūs, prigulę prie šakelių. Sporofilai bukomis viršūnėmis. Varputės iki 2,5 cm ilgio. Sporifikuoja liepos-spalio mėnesiais.

Auga sausuose pušynuose, viržynuose. Pietryčių Lietuvoje neretas, kitur retesnis. Ne visada išskiriama į atskirą rūšį.

## Nuorodos

* http://www.nhm.ac.uk/hosted_sites/bps/rasbach/RAS007M.JPG, nuotrauka
* Dictionary of Common (Vernacular) Names
Garšvėnai (Videniškiai)

**Garšvėnai** – kaimas Molėtų rajono savivaldybėje, 7 km į šiaurės vakarus nuo Videniškius, prie kelio Dubuožiai–Girteikiškis.

## Istorija

1645 m. Garšvėnai priklausė Videniškių dvarui. Kaime buvo Jokūbėliškių vienkiemis (*Jakubeliszki*). 1654 m. minimas Videniškių bažnyčios krikšto metrikų knygoje. 1696 m. Molėtų bažnyčios krikšto metrikų knygoje užrašyta forma *Garšviškės*. XVII–XVIII a. dokumentuose kaimo vardas dažnai rašomas Gaišvėnai (*Goyszwiany*).

## Gyventojai

## Šaltiniai
Sanklodiškės

**Sanklodiškės** – kaimas Molėtų rajono savivaldybėje.

## Etimologija

Kaimo vardas kilęs iš asmenvardžio *Sanklodas*.

## Istorija

XVI–XIX a. priklausė Inturkės seniūnijai. Pirmasis žinomas paminėjimas Molėtų bažnyčios krikšto metrikų knygoje Nr. 1 (2 p.) *de Sunkladu* (1683). XVII a. kaime gyveno Sanklodai (tarm. Sunkladai), 1780 m. Stasiūnai, 1830 m. Vižiniai.

XX a. pokario metais Sanklodiškių kaime, beržynėlyje tarp Želvykščio ežero ir Vižinio sodybos, keturi partizanai šaudėsi su liaudies gynėjais iš Molėtų.

## Gyventojai

## Šaltiniai
Saliniškis

**Saliniškis** – kaimas Molėtų rajono savivaldybėje, Aiseto ežero pusiasalyje, 10 km į šiaurės rytus nuo Toliejų. Pasiekiamas keliuku, atsišakojančiu nuo vieškelio . Iš šiaurės rytų kaimą juosia ežeras Dumblelis.

## Etimologija

Kaimo vardas kilęs iš asmenvardžio Salinis.

## Istorija

1666 m. priklausė Kazielai. XVIII a. – XIX a. pradžioje Molėtų klebono nuosavybė. 1764 m. gyveno bajoras Vincentas Eismuntas. 1873 m. priklausė Inturkės valstybiniam dvarui.

## Gyventojai

## Šaltiniai
Sodėnai (Molėtai)

**Sodėnai** – kaimas Molėtų rajono savivaldybėje.

## Etimologija

Kaimas anksčiau vadintas *Isodėnais* ir jo vardas kilęs iš asmenvardžio *Isoda*.

## Istorija

1645 m. Isodėnų kaimas (*siolo Isodance*) priklausė Videniškių dvarui. Videniškių bažnyčios krikšto metrikų knygoje Nr. 3 1689 m. kaimas taip užrašytas: *Isz Sodenu* (p. 39v).

## Gyventojai

## Šaltiniai
Lozorius

**Lozorius** ( „Dievas padėjo“) – šiuo hebraiškos kilmės vardu žinomi keli Naujojo Testamento veikėjai:

* Lozorius iš Betanijos – Kristaus prikeltasis iš numirusiųjų. Pagal krikščionišką tradiciją šis Lozorius buvo Mortos ir Marijos brolis.

* Kristaus palyginimo elgeta, sėdintis prie turtuolio namų ir negaunantis išmaldos. Po to abu – ir turtuolis, ir vargšas Lozorius – miršta. Turtuolis atsiduria Pragare, o Lozorius – „Abraomo prieglobstyje“.

## Išnašos
Zanėnai

**Zanėnai** – kaimas Molėtų rajono savivaldybėje, 3 km į šiaurės rytus nuo Giedraičių, šalia kelio . Atsišakoja keliukas į Piliakiemius. Yra paminklinis kryžius. Išlikusios Zanėnų senosios kapinės (Magylnikas).

## Etimologija

Kaimo vardas kilęs iš asmenvardžio *Zanė́nas*.

## Istorija

Iki 1714 m. priklausė Giedraičių (arba Martyniškių) dvarui.

## Gyventojai

## Šaltiniai
Žėroniškis

**Žėroniškis** – kaimas Molėtų rajono savivaldybėje, 5 km į šiaurės rytus nuo Suginčių.

## Etimologija

Kaimo vardas kilęs iš asmenvardžio *Žėronas*.

## Istorija

1705 m. gretimame Vikėnų kaime gyveno Jurgis Žėronas. 1730 m. kaimas užrašytas Molėtų bažnyčios krikšto knygoje. XIX a. Žėroniškis, atrodo, priklausė Kašeikių dvarui. Iki 1927 m. priklausė Kuktiškių parapijai, po to – Suginčių parapijai.

## Gyventojai

1923 m. 3 ūkiai, 13 gyv.

## Šaltiniai
Janauka (Luokesa)

**Janauka** – kaimas Molėtų rajono savivaldybėje.
 
## Istorija

1786 m. Janaukos palivarką valdė Zajančkovskis.

## Gyventojai

## Šaltiniai
Inketriai

:: *Apie viensėdį Čiulėnų seniūnijoje žr. [[Inketriai (Čiulėnai)]]*.

**Inketriai** – kaimas Molėtų rajono savivaldybėje, prie kelio . Į šiaurės rytus nuo kaimo plyti Inketras, piečiau – Dūrių ežeras. Išlikęs Inketrių dvaras.

## Istorija

Pirmą kartą Inketrių laukas kaip *terra Jenkrethas* 1373 m. minimas Livonijos kronikoje. XVI–XIX a. Inketriais buvo vadinamos keturios skirtingos vietos (trys palivarkai ir kaimas), esančios prie Interių ežero. Vienas iš Inketrių palivarkų 1782 m. priklausė Videniškių vienuolynui.

## Gyventojai

## Šaltiniai
Želvos (Molėtai)

**Želvos** – kaimas Molėtų rajono savivaldybėje, 1,5 km į pietvakarius nuo Suginčių, prie Želvų ežero (nuo jo ir kaimo pavadinimas).

## Istorija

Tai senas kaimas, tačiau ne visai aišku, ar 1597–1610 m. keletą kartų minimas Antaželvų dvaras (*Dvorec Antoželvianskij* ir pan.) ir dabartinis Želvų kaimas yra ta pati vieta, nors tapatumą tarsi rodytų faktai, jog dvarui priklausė dykra Ozerovščyzna (gali būti Ežerys) ir kad tas dvaras buvo prie Želvų ežero. 1603 m. Jonas Unichovskis Ukmergės miesto teisėjui Andriui Unichovskiui pardavė Antaželvų dvarą prie Želvų ežero.

Kaimo lietuviška vardo lytis užrašyta Molėtų krikšto įrašų knygoje Nr. 1 (12 p.) *de Zełvu* (1685 m.). 1705 metais kaime būta kalvinų (Stanislovas Atlavinis, tarnaujantis ponui Slavinskiui), bet jų vaikai krikštyti katalikų bažnyčioje. 1782 m. ir vėliau priklausė Suginčių dvarui. 1882 m. Želvų kaime buvo 261 dešimtinės žemės, kurią nuomavo 4 ūkininkai. XIX a. pabaigoje 35 ha Želvų kaimo žemės nusipirko Aidiečių ūkininkai.

## Gyventojai

## Šaltiniai
Povilas Gasiulis

**Povilas Gasiulis** (g. 1944 m. sausio 8 d. Medeniuose, Utenos raj.) – Lietuvos pedagogas, vertėjas, Biržų rajono politinis bei visuomenės veikėjas.

## Biografija
1950–1954 m. mokėsi Medenių pradinėje, 1954–1956 m. Spitrėnų septynmetėje mokyklose, 1961 m. baigė Utenos I vidurinę mokyklą. 1961 m. įstojo į Vilniaus universitetą, studijavo lietuvių kalbą ir literatūrą, vėliau perėjo į anglų filologijos specialybę.

Trakų rajono laikraščio „Spartuolis“ redakcijos atsakingasis sekretorius, Žagarės (Joniškio raj.), Tauragnų (Utenos raj.) vidurinių mokyklų, Alantos (Molėtų raj.) žemės ūkio technikumo mokytojas, nuo 1978 m. Biržų „Atžalyno“ vidurinės mokyklos, 2002 m. Biržų „Saulės“ gimnazijos anglų kalbos mokytojas.

1990–1995 m. Biržų rajono tarybos deputatas, 1997–2000 m., ir 2003 m. Biržų rajono savivaldybės tarybos narys.

Sutuoktinė Valerija, vaikai Aistė, Gediminas.

## Bibliografija
Pirmoji išversta knyga – Džeromo Selindžerio romanas „Rugiuose prie bedugnės“ (1966 m.).
* Ernestas Hemingvėjus. Fiesta: (Ir pateka saulė): romanas. Vilnius: Vaga, 1967;
* Deividas Storis. Toksai sportinis gyvenimas: romanas. Vilnius: Vaga, 1969;
* Ernestas Hemingvėjus. Kam skambina varpai: romanas. Vilnius: Vaga, 1972;
* Kurtas Vonegutas. Skerdykla Nr.5, arba Vaikų kryžiaus žygis; Čempionų pusryčiai, arba Sudie, juodasis pirmadieni!: romanai. Vilnius: Vaga, 1981;
* Ernestas Hemingvėjus. Salos vandenyne: romanas. Vilnius: Vaga, 1982;
* Džeimsas Džoisas. Dubliniečiai: apsakymai. Vilnius: Vaga, 1985;
* Džeimsas Džoisas. Menininko jaunų dienų portretas: romanas. Vilnius: Vaga, 1989;
* John Dos Passos. Keturiasdešimt antroji paralelė: romanas. Vilnius: Vaga, 1997. – (XX a. literatūra.);
* Edward Morgan Forster. Kur nedrįsta žengti angelai; Kelias į Indiją: romanai. Vilnius: Vaga, 2000.

## Šaltiniai
Makoto Učida

**Učida Makoto** (; g. 1955 m. liepos 13 d.) – japonų video žaidimų programuotojas ir kūrėjas, tuo pat metu dirbantis kompanijoje „Sega“ ir „Team Shinobi“ narys. Makoto Uchida buvo pagrindinis keleto „Sega“ žaidimų („Alien Front Online“, „Altered Beast“, „Dynamite Cop“, „Die Hard Arcade“, „Golden Axe“ ir „Wing War“) kūrėjas.

Taip pat jis buvo vienas PlayStation 2 žaidimo „Altered Beast“ kūrėjų. Deja, šis žaidimas buvo išleistas tik Japonijoje.

## Indėlis
* Altered Beast (1988);
* Golden Axe (1989);
* Alien Storm (1991);
* Wing War (1994);
* Dynamite Cop (1998);
* Die Hard Arcade (1999);
* Alien Front Online (Dreamcast) (2001);
* Jūōki: Project Altered Beast (PlayStation 2) (2005).
Jenni Dahlman

**Jenni Maria Dahlman-Räikkönen** (g. 1981 m. spalio 27 d. Pikio mieste, Suomijoje) – Suomijos modelis, 2000 m. tapo Vice Miss Suomija, o 2001 m. išrinkta Miss Skandinavija, tais pačiais metais tapo Vice Metų Karaliene, konkursas vyko Kuala Lumpure, Malaizijoje.

Ji yra ištekėjusi už Suomijos Formulės 1 lenktynininko Kimio Raikkoneno (Kimi Räikkönen). Jenni su Kimi susitiko Miss Skandinavijos konkurse (Kimi Raikkonenas buvo vienas iš teisėjų). Pora draugavo nuo 2002 m., 2002 m. balandžio mėnesį susižadėjo, o 2004 m. liepos 31 d.- susituokė.

Modelio karjera pradėjo nuo 14 metų, tačiau pardavėjos ir vadybininkės mokslų nemetė. Nuo 2005 m. prisiminė vaikystės aistrą žirgams ir pradėjo jodinėti. Dalyvauja šuolių per kliūtis varžybose. Daug kartų tapo prizininke. Taip pat Jenni yra viena iš Helsinkyje įkurto (atidarytas 2007 m. spalį) privataus Bläk klubo steigėjų.

Kartu su vyru gyvena Šveicarijoje, taip pat turi vilą Porkaloje (*Porkalla*) ir butą Helsinkyje. Moka švedų, suomių ir anglų kalbas.

## Nuorodos
Miss Scandinavia Jenni Dahlman  (Suomiškai)
Miliauskas

;Miliauskas
* Aleksandras Miliauskas – kunigas, 1863 m. sukilėlis;
* Gintautas Miliauskas – energetikos inžinierius;
* Jonas Miliauskas – šaulys sportininkas;
* Juozas Miliauskas-Miglovara – rašytojas, knygnešys;
* Romanas Miliauskas – filologas, žurnalistas, redaktorius, diplomatas;
* Vytas Miliauskas – politikas

;Miliauskienė
* Agnė Jakavičiutė-Miliauskienė – kultūros veikėja, politikė;

;Miliauskaitė
* Gražina Miliauskaitė – dainininkė (koloratūrinis sopranas);
* Nijolė Miliauskaitė – poetė, lituanistė.

Dažna pavardė, ypač paplitusi Suvalkijoje. Kilusi iš slaviškų vardo *Emilijus* trumpinių – , t. p. ,  ir kt.

## Šaltiniai
Juodasis šilkmedis

**Juodasis šilkmedis** (*Morus nigra*) – šilkmedinių (*Moraceae*) šeimos augalas.

Tai nedidelis lapus metantis medis; lapai tamsiai žali, širdiškos formos, ilgis siekia iki 12 cm. Žiedai smulkūs, žalsvi. Vaisiai 2 cm ilgio, valgomi.

Natūraliai paplitęs pietvakarių Azijoje.

## Išnašos
Antanavičius

;Antanavičius
* Algimantas Antanavičius – vertėjas;
* Darius Antanavičius – archeografas, filologas;
* Domantas Antanavičius – futbolininkas;
* Jonas Antanavičius – dainininkas, tenoras;
* Juozapas Antanavičius – kunigas, prelatas, politikas;
* Juozas Antanavičius (1940) – muzikologas;
* Juozas Antanavičius – vertėjas;
* Kazimieras Antanavičius (1908) – karininkas, partizanų vadas;
* Kazimieras Antanavičius (1937) – ekonomistas, signataras;
* Valentinas Antanavičius – dailininkas.

;Antanavičienė
* Lina Antanavičienė – diplomatė

Dažna pavardė. Kilusi iš , , kurios padarytos iš krikšto vardo *Antanas*.

## Šaltiniai
Vaičiulis

**Vaičiulis** − lietuviška vyriškos giminės pavardė.

Šios pavardės moteriškosios giminės formos yra: Vaičiulienė (ištekėjusi moteris) ir Vaičiulytė (mergautinė pavardė).

Pavardę turi šie garsesni asmenys:

*Izidorius Vaičiulis – pedagogas, politikas;
*Juozas Vaičiulis – politikas;
*Kazimieras Vaičiulis – politikas;
*Virgilijus Vaičiulis – politikas.
Japonijos regionai

**[[Japonija|Japonijos]] regionai** – neoficialūs administracijos vienetai, tradiciškai naudojami kaip stambesnis nei Japonijos prefektūros šalies suskirstymas. Pavyzdžiui, žemėlapiai ir geografijos vadovėliai skirsto Japoniją į 8 regionus, orų pranešėjai orus praneša dažniausiai taip pat minėdami Japonijos regionus, daug įmonių ir įstaigų panaudoja regiono pavadinimą savajame (Kinki Nippon Railway, Chūgoku Bank, Tohoku University ir t. t.).

Iš šiaurės į pietus esantys regionai :
* Hokaidas (Hokaido sala, didžiausias miestas – Saporas)
* Tohoku regionas (šiaurinė Honšiu dalis, didžiausias miestas – Sendajus)
* Kanto regionas (rytinė Honšiu, didžiausi miestai – Tokijas ir Jokohama)
* Čiūbu regionas (vidurinė Honšiu dalis, įskaitant Fudzijamos kalną), kartais dalinamą į:
** Hokuriku regioną (šiaurės vakarinė Čiūbu dalis)
** Košinecu regioną (šiaurės rytinė Čiūbu dalis, didžiausias miestas – Naganas)
** Tokajaus regioną (pietinė Čiūbu dalis, didžiausi miestai – Nagoja, Hamamacu ir Šidzuoka)
** Čiūkio regioną (pietvakarinė Čiūbu dalis, didžiausi miestai – Nagoja, Gifu ir Jokaičis)
* Kansajo regionas, dar vadinamas Kinki regionu (centrinė ir vakarinė Honšiu dalys, didžiausi miestai – Osaka, Kobė, ir Kiotas)
* Čiūgoku regionas (vakarinė Honshū, didžiausi miestai – Hirošima ir Okajama)
* Šikoku (sala, didžiausi miestai Macujama ir Takamacu)
* Kiūšiū (sala, didžiausi miestai – Fukuoka). Jam priklauso:
** Riūkiū salos, įskaitant Okinavą

## Nuorodos
* Japan: Administrative Division (Citypopulation.de)
* Prefectures of Japan (Statoids.com)
Breakaway

**Breakaway** – antrasis amerikiečių atlikėjos, American Idol nugalėtojos, Kelly Clarkson, albumas, išleistas JAV 2004 m. lapkričio 30 d.

## Albumo dainos
# „Breakaway“ (Bridget Benante, Matthew Gerrard, Avril Lavigne) – 3:57
# „Since U Been Gone“  (Lukasz Gottwald, Martin Sandberg) – 3:08
# „Behind These Hazel Eyes“  (Kelly Clarkson, Gottwald, Sandberg) – 3:18
# „Because of You“ (Clarkson, David Hodges, Ben Moody) – 3:39
# „Gone“  (Kara DioGuardi, John Shanks) – 3:27
# „Addicted“  (Clarkson, Hodges, Moody) – 3:57
# „Where Is Your Heart“  (Clarkson, DioGuardi, Chantal Kreviazuk) – 4:39
# „Walk Away“ (Clarkson, DioGuardi, Kreviazuk, Raine Maida) – 3:08
# „You Found Me“ (DioGuardi, Shanks) – 3:39
# „I Hate Myself for Losing You“ (DioGuardi, Jimmy Harry, Sheb Solomon) – 3:20
# „Hear Me“ (Clarkson, DioGuardi, Clif Magness) – 3:56
# „Beautiful Disaster“ (live) (Rebekah Jordan, Matthew Wilder) – 4:34
Mikelionis

;Mikelionis
* Deividas Mikelionis – futbolininkas;
* Irmantas Mikelionis – teisininkas, prokuroras;
* Petras Mikelionis – agronomas, politikas;
* Vincas Mikelionis – Lietuvos partizanas;
* Vytautas Mikelionis – politikas;
;Mikelionytė
* Ingrida Mikelionytė-Sabonienė – aktorė.

Pavardė kilusi iš vakarų Dzūkijos (Seirijai, Druskininkai, Veisiejai, Merkinė, Leipalingis). Padaryta iš asmenvardžio *Mikelis*, kuris – iš vardo *Mýkolas* formos *Mi̇̀kelis*.

## Šaltiniai
Kavaliauskas

;Kavaliauskas
* Albinas Kavaliauskas – dailininkas odininkas, pedagogas;
* Antanas Kavaliauskas – krepšininkas;
* Arvydas Kavaliauskas – pedagogas, politikas;
* Česlovas Kavaliauskas – teologas, vertėjas;
* Egidijus Kavaliauskas – boksininkas, olimpietis;
* Gintaras Kavaliauskas – ūkininkas, politikas;
* Gytis Kavaliauskas – futbolininkas;
* Jonas Kavaliauskas (1920) – teatro aktorius;
* Jonas Kavaliauskas (1938) – choro dirigentas, pedagogas;
* Juozas Kavaliauskas (1921) – pedagogas, redaktorius;
* Juozas Kavaliauskas (1930) – vargonininkas ir kompozitorius;
* Kazimieras Kavaliauskas – pedagogas, vargonininkas, chorvedys;
* Kazimieras Kavaliauskas (1911) – kunigas, Pasaulio tautų teisuolis;
* Liudas Kavaliauskas – vaistininkas, politikas;
* Paulius Kavaliauskas – geografas, kraštotvarkininkas, pedagogas;
* Rimtautas Kavaliauskas – gydytojas, politikas;
* Stanislovas Kavaliauskas – renginių vedėjas;
* Stanislovas Algis Kavaliauskas – dviratininkas;
* Vidas Kavaliauskas – kalbininkas, pedagogas;
* Vilhelmas Kavaliauskas – karinis veikėjas;
* Vilius Kavaliauskas – žurnalistas, kolekcininkas;
* Vitalijus Kavaliauskas – futbolininkas;
* Vytautas Kavaliauskas – politikas.

;Kavaliauskienė
* Alina Briedelytė-Kavaliauskienė – dailininkė tekstilininkė;
* Virginija Kavaliauskienė – inžinierė, ekonomistė;

;Kavaliauskaitė
* Alantė Kavaitė (Kavaliauskaitė – kino režisierė;
* Austėja Kavaliauskaitė – lengvaatletė.

## Etimologija
Pavardė kilusi iš pavardės , ,  < , ,  „kalvis“.

## Šaltiniai
Garšvėnai

**Garšvėnais** vadinami du kaimai Molėtų rajone:

* Inturkės seniūnijoje;
* Videniškių seniūnijoje.
Sodėnai

**Sodėnais** vadinami kaimai:

## Lietuva
* Molėtų rajone;
* Pagėgių savivaldybėje;
* Vilkaviškio rajone.

## Rusija
* Sodėnai (Zernovojė) Nemano rajone;
* Sodėnai (Krasnojarskojė) Oziorsko rajone.
Gečiai (Molėtai)

**Gečiai** – kaimas Molėtų rajono savivaldybėje, 4 km į pietus nuo Suginčių prie Utenos-Molėtų kelio.

## Etimologija

Kaimo vardas kilęs iš asmenvardžio *Gečys*.

## Istorija

Videniškių bažnyčios krikšto knygoje Nr. 1 1654 m. užrašyta Anna Gieczewska iš Gečių kaimo; (17 p.) 1661 m. užrašytas Albertas Gečys iš Gečių (*Albertus Giecis de Gieci*), o Molėtų krikšto metrikų knygoje Nr. 1 (1 p.) užrašyta lietuviška lytis *de Gieciu* (1682 m.). XVII-XVIII a. kaime gyveno kelios Gečių šeimos. XVIII–XIX a. priklausė Suginčių dvarui. XVIII a. lietuviškas kaimas. 1740 m. Gečiuose buvo 5 ūkiai (Mykolo Sinkevičiaus, Kazimiero Gečio, Jono Šiaudinio, Kristupo Gečio, Stanislavo Gečio) su 48 gyv. ir iš kaimo buvo išėjęs Jurgis Gečys su šeima (7 žmonės). 1795 m. kaime kurį laiką gyveno iš Papiškių (Videniškių parapija) pabėgęs Kazimieras Meškis su šeima, dėl kurių grąžinimo Vilniaus universitetas apie dešimt metų bylinėjosi su Suginčių dvaro ponais. XIX a. II pusėje kaime gyveno kelios rusų sentikių šeimos: 1863 m. jų buvo 18 žmonių. 1882 m. Gečių gyventojai buvo tokie: I sklypą nuomavo Jakutis, II–V sklypus – sentikiai, VI – Zlatkauskas. Karčemą, buvusią prie Vilniaus vieškelio, nuomavo žydas Abramas Kacas. 1882 m. Gečiuose buvo 120,46 dešimtinių žemės. Žemę iš Suginčių dvaro žmonės išsipirko vėlai: sentikiai ją bandė išpirkti iš dvarininko Vikentijaus Pekarskio 1913 m. Tačiau dar po Pirmojo pasaulinio karo (1918–1940 m.) Pekarskiui, kuris gyveno Debeikiuose, priklausė Gečių kaimo žemių dalis. XIX a. pab. – XX a. pradžioje po gaisro Gečių kaimo žmonės gyveno vargingai.

1918 m. vykstant kovoms su bolševikais, Gečių kaime buvo trumpam įsikūręs bolševikų štabas.

Pokario metais partizanai, įtarę išdavyste, Gečių kaime nušovė buvusį Lietuvos pasienio policininką Gorelovą su žmona, kilusia iš Dzūkijos. 1950 m. Gečių kaimo krūmuose liaudies gynėjai ir milicija apsupo Mykolą Urboną-Liepą, paskutinį Padvarnių būrio partizaną. Partizanas ilgai atsišaudė, paskutinį šovinį pasiliko sau, bet ginklas neiššovė, todėl jis pateko į nelaisvę.

## Gyventojai

1923 m. Gečių kaime buvo 10 ūkių 46 gyv., 1939 m. 10 ūkių 48 gyv.

## Šaltiniai
2005 m. spalio 29 d. Delio sprogimai

Indijos sostinės **Delio sprogimai, įvykę 2005 m. spalio 29 d.**, buvo trijų bombų griaudėjimai miesto prekybos rajonuose ir turgavietėse, nusinešę 59 gyvybes ir apie 200 žmonių sužeidę. Tuo metu tuose rajonuose žmonių susirinko daugybė, nes buvo apsipirkinėjama prieš kitą savaitė turėjusią vykti hinduistų (Žibintų (Divalio) šventė) ir musulmonų (Ramadano pabaiga) šventes.

Nukentėjusiųjų ir nuostolių skaičiumi, tai tapo antru pagal dydį teroristiniu išpuoliu Indijos istorijoje. Sprogimus suorganizavo Islamic Inquilab Mahaz – karinė grupuotė, kovojanti su Indijos kariuomene Kašmyre.

Išpuolius Indijoje pasmerkė ir Pakistano vyriausybė, Jungtinių Tautų Organicacija, Europos Sąjunga, JAV, JK ir kitos šalys.

## Įvykių seka
* Pirmasis labai galingas sprogimas nugriaudėjo gausiai žmonių lankomame Pahargandžo turgaus rajone 17:38 vietos laiku.
* Antrasis sprogimas nugriaudėjo Delio pietuose esančiame pramoniniame Govindpurio rajone (18:00 vietos laiku).
* Trečiasis sprogimas įvyko po kelių minučių sausakimšoje Sarodžinio turgavietėje (18:05 vietos laiku).

## Naujienų agentūrų reportažai
* [[BBC] naujienų agentūra]
* [[MSNBC] reportažas] 
* [[CNN] žinios]

## Aukos
Kvadratinis kilometras

**Kvadratinis kilometras** (km²) – ploto matavimo vienetas, atitinkantis kvadratą, kurio abi kraštinės yra vieno kilometro ilgio. Priimtas naudoti SI sistemos, lygus 1 000 000 kvadratinių metrų.

1 km² taip pat yra lygus:
* 100 hektarų
* 1 000 000 m²
* 10 000 000 000 cm²
* 0,386102 kvadratinių mylių
* 247,105381 akrai

## Naudojimas
Kvadratinis kilometras dažnai naudojamas norint pasakyti, kiek paviršiaus kažkas užima Žemėje. Pavyzdžiui, žmonių, gyvenančių kvadratiniame kilometre, skaičius yra vadinamas gyventojų tankumu.

## Galerija
Vatikanas yra mažiausia šalis pasaulyje (0,44 km² arba 44 ha). Monakas - antra pagal dydį šalis - 2,02 km².

Roma-vista101.jpg|Vatikanas, 0,44 km²
Tromelin.jpg|Tromelino sala, 1 km²
Angkor-Wat-from-the-air.JPG|Ankor Vatas, 1 km²
MonacoLibreDeDroits.jpg|Monakas, 2,02 km²
Kvadratinis metras

**Kvadratinis metras** – SI sistemoje naudojamas pagrindinis ploto vienetas. Pridėjus SI (graikiškus) priešdėlius, gaunami nauji ploto vienetai.

## Ploto vienetai su graikiškais priešdėliais

## Sąryšiai su kitais ploto matavimo vienetais

* 0,000 001 kvadratinio kilometro (km²)
* 10 000 kvadratinių centimetrų (cm²)
* 0,000 1 hektaro (ha)
* 0,01 aro (a)
* 0,000 247 105 381 akro
* 1,195 990 kvadratinio jardo
* 10,763 911 kvadratinių pėdų
* 1,550 003 1 kvadratinio colio .

## Nuorodos
* BIPM 
* BIPM brošiūra (Informacija apie SI)
Kinologija

**Kinologija** (, šuns) – mokslas apie šunis.

Kinologai tiria bei aprašo šunų veisles. Kinopedagogai tiria šunų elgesį.

## Organizacijos

Visame pasaulyje kinologai vienijasi į organizacijas. JAV šuninkystės klubai – AKC (American Kennel Club*) ir UKC (United Kennel Club*) – vienija JAV kinologų organizacijas, Didžiosios Britanijos šunininkystės klubas KCGB (Kennel Club of Great Britain*) – Didžiosios Britanijos kinologų klubus, Kanados šunininkystės klubas CKC (Canadian Kennel Club*) – Kanados šunų mylėtojus.

Nacionalines kinologų organizacijas vienija nevyriausybinė organizacija Tarptautinė kinologų federacija (FCI), pati didžiausia pasaulyje kinologų organizacija. **[[Lietuva|Lietuvoje]]** kinologų organizacijas vienija Lietuvos kinologų draugija (LKD).
Teriologija

**Teriologija** ( žvėris -logija; dar vadinama **mamaliologija**, **mamologija**, **mastologija**) – zoologijos šaka, tirianti žinduolius. Mamologija (žodis kilęs iš lotynų kalbos mamma - krūtis + …logija - mokslas) - tai yra mokslas apie žinduolius. 

## Šakos
* Primatologija – mokslas apie primatus 
* Ekvinologija (hipologija) 
* Kinologija – mokslas apie šunis.
Lietuvos kinologų draugija

**Lietuvos kinologų draugija** (**LKD**) – pagal Asociacijų įstatymą įsteigtas nesiekiantis pelno ribotos civilinės atsakomybės viešasis juridinis asmuo, vienijantis kinologijos mėgėjus bei profesionalus Lietuvoje.

LKD siekia vienyti kinologijos mėgėjus, koordinuoti LKD narių veiklą ir atstovauti LKD narių interesams.

LKD simbolika:
* lietuvių skaliko atvaizdas elipsėje su užrašu *LIETUVOS* (viršutinėje dalyje) *KINOLOGŲ DRAUGIJA* (apatinėje dalyje);
* lietuvių skaliko atvaizdas Lietuvos kontūre su analogišku užrašu apskritime.

## Uždaviniai
LKD uždaviniai yra šie:
# siekti sudaryti kuo palankesnes sąlygas vystyti ir plėtoti kinologiją;
# vienyti ir koordinuoti kinologijos mėgėjų veiklą;
# siekti aktyvaus bendradarbiavimo tarp LKD narių, vadovaujantis LKD tikslų palaikymo principais;
# teikti metodinę pagalbą LKD nariams;
# visapusiškai reklamuoti LKD, jos narių teikiamas paslaugas ir veiklą;
# atstovauti ir ginti LKD narių teises, jų interesus valstybinės valdžios ir valdymo institucijose, tarptautinėse organizacijose;
# plėtoti bendradarbiavimą su analogiško pobūdžio Lietuvos ir užsienio valstybių asociacijomis, tarptautinėmis organizacijomis.

## Nuorodos
Oficiali svetainė (lietuvių, anglų k.)
Rolandas Jarutis

**Rolandas Jarutis** (g. 1976 m. gegužės 22 d. Mažeikiuose) – buvęs Lietuvos krepšininkas, žaidęs įžaidėjo pozicijoje.

2010 m. spalio 28 d. baigė profesionalaus krepšininko karjerą ir tapo Mariupolio „Azovmaš“ trenerio asistentu. 2019–2020 m. buvo Vilniaus „Ryto“ direktoriumi. Buvo dažnas krepšinio laidų ir tinklalaidžių komentatorius. 2024 m. tapo Mažeikių „M Basket“ klubo vadovu.

## Pasiekimai
Keturių Lietuvos krepšinių lygų čempionas.
* 1996 m. su Mažeikių „Nafta“ LKCL lygos čempionas.
* 1997 m. su Vilniaus „SK Vadas“ LKBL čempionas.
* 1998 m. su Vilniaus „SK Vadas“ LKAL čempionas.
* 1999 m. su Vilniaus „Sakalai“ LKL bronza.
* 2000 m. su Vilniaus „Lietuvos Rytas“ LKL čempionas.
* 2000 m. su Vilniaus „Lietuvos Rytas“ NEBL vicečempionas.
* 2002 m. su Lisabonos „Telecom“ Portugalijos čempionas.
* 2004 m. su Varšuvos „Polonia“ Lenkijos lygos bronza.
* 2005 m. su Vilniaus „Lietuvos Rytas“ LKL vicečempionas.
* 2005 m. su Vilniaus „Lietuvos Rytas“ ULEB taurės čempionas.
* 2006 m. su Limasolio „AEL“ Kipro čempionas.
* 2006 m. su Mariupolio „Azovmaš“ Ukrainos Superlygos ir Taurės čempionas.
* 2010 m. su Mariupolio „Azovmaš“ Ukrainos čempionas.

## Nuorodos
* Krepšinis.net puslapis apie žaidėją
Japonijos savivaldybės

Japonijoje yra trys vyriausybės: nacionalinė, prefektūrinė ir **savivaldybinė**. Valstybė padalinta į 47 prefektūras. Kiekviena prefektūra sudaryta iš gausybės savivaldybių. Japonijoje yra 4 tipų savivaldybės (*shichōsonku* (市町村区)): didelių miestų, mažesnių miestų, kaimų ir specialių administracinių rajonų (Tokijo *ku*).
Zenonas Streikus

**Zenonas Streikus** (g. 1954 m. gruodžio 23 d. Konstantinavoje, Rokiškio rajonas) – psichologijos magistras, Lietuvos ir Druskininkų savivaldybės politinis bei visuomenės veikėjas.

## Biografija
1978 m. baigė Vilniaus universitetą, psichologas, dėstytojas. 1993 m. ir 1996 m. stažavosi JAV, personalo vadybos ir streso valdymo srities dėstytojas ekspertas.

1990–1995 m. Druskininkų miesto tarybos pirmininkas, 1992–1995 m. Miestų sąjungos pirmininkas, žurnalo „Savivaldybė“ steigėjas. VšĮ Valstybės ir savivaldybių tarnautojų mokymo centro „Dainava“ direktorius. Žmogaus studijų centro dėstytojas.

Lietuvos socialdemokratų partijos Druskininkų skyriaus narys. 1990–1995 m. Druskininkų miesto tarybos deputatas, 2007–2011 m. ir nuo 2011 m. Druskininkų savivaldybės tarybos narys.

Nuo 2016 m. Seimo narys.

1992–1995 m. Lietuvos psichologų sąjungos prezidentas, Rotary klubo narys, Europos valstybių tarnautojų mokymo centrų nuolatinės konferencijos vykdomojo komiteto narys, visuomeninės organizacijos „Jaunimas – jaunimui“ pirmininkas, visuomeninių organizacijų „Ž. Lipšico skulptūrų parkas“ ir „Poetinis Druskininkų ruduo“ valdybos narys. Moka rusų, anglų, vokiečių kalbas.

Sutuoktinė Danutė, vaikai Mindaugas, Vaidilutė, Vytenis.

## Šaltiniai
Taumatawhakatangihangakoauauotamateaturipukakapikimaungahoronukupokaiwhenuakitanatahu

**Taumatavakatangihangakoauauotamateapokaivenuakitanatahu** (, ) – nežymi 305 m aukščio kalva Naujojoje Zelandijoje, Hauko įlankos regiono pietuose, į pietus nuo Vaipukurau miesto.

Tai ilgiausią pasaulyje pavadinimą turintis vietovardis (įtrauktas į Gineso rekordų knygą). Pavadinimą sudaro 85 raidės (tačiau viena iš šio žodžio versijų yra net 92 raidžių ilgio). Į patį ilgiausią vietovardį taip pat pretenduoja Velso vietovė *[[Llanfairpwllgwyngyllgogerychwyrndrobwllllantysiliogogogoch]]*.

Neformaliuose pokalbiuose vietiniai naudoja sutrumpinimą Taumata.

Ilgasis pavadinimas apytiksliai reiškia: *„Vieta, kalvos viršūnė, kur Tamatea, (vyras dideliais keliais, kuris keliaudamas kopdavo į kalnus, juos prarydavo, buvo žinomas kaip žemės valgytojas) grojo [fleita] savo mylimajai“.*

## Šaltiniai
Ikis (sala)

**Iki sala** (jap. 壱岐島) – nedidelė sala, esanti tarp Kiūšiu salos ir Cušimos salyno Cušimos sąsiauryje, rytiniame Korėjos sąsiaurio dalyje. Tai dalis Nagasaki prefektūros Japonijoje. Iki miestas yra vietinės vyriausybės centras. Sala turi 3 uostus.

Ši sala kartu nuo seno buvo ir viena tradicinių Japonijos žemių, dar vadinama 壱州 *Išiū*.

## Geografija
138,45 km² ploto saloje, t. y. 17 km iš šiaurės į pietus ir 14 km iš rytų į vakarus, gyvena apie 33 200 gyventojų. Žemdirbystė plačiai naudojama vietinių gyventojų, plačiai auginami ryžiai ir tabakas. Čia vyrauja onsen; taip japonai vadina karštą pavasarį. Jūrų ežiai šioje saloje – delikatesas, kaip ir japoniška degtinė šiočiū.

Tarp XX a. 8 ir 9 dešimtmečių, ypatingai Kacumoto mieste, salos gyventojai buvo pagarsėję banginių ir delfinų medžiokle ypatingai dideliais kiekiais. Dėl nykstančios Seriola quinqueradiata rūšies, 1982 m. vietinė miesto vyriausybė uždraudė žvejoti pastarąją rūšį dideliais mastais.

1977 m., vietiniai žvejai pakvietė televizijos kompanijas masiškų delfinų žudynių nufilmavimui. Po to pasaulis stipriai pasmerkė žvejų veiksmus dėl delfinų žudymo. http://www.seashepherd.org/news/media_031117_1.html 

## Istorija
Iki sala nuo senovės buvo viena tradicinių Japonijos žemių.

Po Toi įsiveržimo, prasidėjo prekyba tarp Korėjos valstybės Korio, Cušimos, Iki ir Kiūšiū, bet buvo sustabdytas Mongolų įsiveržimu į Japoniją 1274 ir 1281 m. Tačiau Japonai ėmėsi priemonių tolimesniems mongolų įsibrovimams sustabdyti. Korjosa (Korio dinastijos istorikas) minėjo, kad 1274 m., mongolų karinės pajėgos, tarp kurių buvo ir korėjiečių karių, užgrobė Cušimos ir Iki salas bei išžudė daugybę salos gyventojų.

Iki sala, kartu su Cušima ir Macura tapo viena didžiųjų Wokou (japonų piratų) bazių.

## Taip pat skaitykite

* Ikio žemė
* Iki, Nagasaki
Iki

Iki tiesioginės reikšmės:
* Ikis (miestas) – miestas Nagasakio prefektūroje;
* Ikis (sala) – sala Japonijoje;
* Ikio žemė – viena senųjų Japonijos žemių;
* IKI (parduotuvių tinklas).
----
IKI taip pat yra sutrumpinimas:
* Internationales Kulturinstitut – tarptautinis kultūros institutas Vienoje.
Naujosios Zelandijos regionai

**[[Naujoji Zelandija]]** administraciškai padalinta į 16 regionų (). 12 iš jų yra valdomi regioninių tarybų, 4 regionus (didžiuosius miestus) – valdo vietinės miestų tarybos. Regionai savo ruožtu suskirstyti į apylinkes.

## Regionai

## Šaltiniai

## Nuorodos
* New Zealand: Administrative Division (Citypopulation.de)
* Regions of New Zealand (Statoids.com)
Viešosios gėrybės

**Viešosios gėrybės** – kolektyvinio naudojimo gėrybės ar aplinka, svarbios žmonių gerovei, kuriomis gali naudotis visi ir negalima kažkam to uždrausti ar kontroliuoti. Privatūs gamintojai neturi akstino jas gaminti ar teikti, nes jomis gali naudotis visi, nesvarbu apmoka tų gėrybių gamybos išlaidas ar ne.
Viešųjų gėrybių pavyzdžiai: oras, finansinis stabilumas, taika, saugumas, demokratija, lygybė ir teisingumas, pasirinkimo laisvė, viešosios erdvės.

## Šaltiniai
2004 m. kovo 11 d. Madrido traukinių sprogimai

**Madrido traukinių sprogimai** įvyko 2004 m. kovo 11 d. rytą Madrido traukinių tinkle, keturiuose reisuose, kada jais keliavo daugybė žmonių į darbus. Sprogimai nusinešė 191 žmonių gyvybes ir sužeidė apie 2050. Tai buvo stambiausias smurto aktas per visą demokratinės Ispanijos istoriją. Išpuoliais iš pradžių apkaltinta baskų teroristinė grupuotė ETA, tačiau vėliau paaiškėjo, kad sprogdinimus organizavo radikali vietinė islamo grupė, siekusi pakartoti Al-Kaedos veiklą.

## Nuorodos
* BBC naujienų agentūra praneša
*Sprogimų žemėlapis
* CNN reportažas
Daugiažiedis kiškiagrikis

**Daugiažiedis kiškiagrikis** (*Luzula multiflora*) – vikšrinių (*Juncaceae*) šeimos, kiškiagrikių (*Luzula*) genties žolinis augalas.

Paplitęs pievose, ganyklose. Žydi balandžio – gegužės mėnesiais. Aukštis ~10 cm.
Ona Baliukonė

**Ona Baliukonytė (Onė Baliukonė)** (1948 m. birželio 1 d. Kančėnuose, Daugų valsčiuje – 2007 m. lapkričio 20 d. Vilniuje) – poetė, rašytoja, tapytoja, Nacionalinės premijos laureatė.

## Biografija
1970 m. Vilniaus universitete baigė lietuvių kalbą ir literatūrą. Žurnalų „Moksleivis“, savaitraščių „Dialogas“ ir „Dienovidis“ redakcijų darbuotoja. Nuo 1975 m. Lietuvos rašytojų sąjungos narė. 2000 ir 2001 m. surengė tapybos darbų parodas.

## Kūryba
Ankstyvieji eilėraščiai (rinkinys „Laukinės vaivorykštės“, „Viltis“) pasižymi emociniu atvirumu, žmogaus ir gamtos vienovės pajautimu. Rinkinyje „Iš kelio dulkių“ sustiprėjo dramatizmas, etinis maksimalizmas, vienišumo, romantinio išskirtinumo nuotaikos. Vėlesnėje kūryboje (rinkinys „Tėve mūsų gyvenime“, „Vaduok“) ryškios bendrumo su pasauliu, harmonijos, dvasios ramybės paieškos, metafizinė laikinumo ir amžinybės priešprieša siejama su moteriškąja patirtimi. Eilėraščių rinkiniuose „Bokštai“, „Elgetaujanti saulė“, „Neregio sodai“ krikščioniški motyvai susipina su Rytų religijų įvaizdžiais.

## Bibliografija
* „Laukinės vaivorykštės“ (eilėraščiai, Vilnius, Vaga, 1971 m.),
* „Viltis“ (eilėraščiai, Vilnius, Vaga, 1976 m.),
* „Iš kelio dulkių“ (eilėraščiai, Vilnius, Vaga, 1982 m.),
* „Tėve mūsų gyvenime“ (eilėraščiai, Vilnius, Vaga, 1986 m.),
* „Kelionės fragmentai“ (esė, Vilnius, Vaga, 1987 m.).
* „Vaduok“ (eilėraščiai, Vilnius, Vaga, 1994 m.),
* „Bokštai“ (eilėraščiai, Vilnius: Lietuvos rašytojų sąjungos leidykla, 1996 m.),
* „Elgetaujanti saulė“ (eilėraščiai, Vilnius: Lietuvos rašytojų sąjungos leidykla, 1998 m.);
* „Neregio sodai“ (eilėraščiai, Vilnius, Vaga, 2001);
* „Širdies neatskiriamasis Monsinjoras Kazimieras Vasiliauskas mūsų atsiminimuose“ (sudarytoja, [[2002]] m.),
* „Akmuva“ (eilėraščiai, Vilnius, Vaga, 2003 m.)
* „Ant sapnų tilto“ (esė, Vilnius, Alma littera, 2003;
* „Kopų karalienė“ (pasaka, Vilnius, Gimtasis žodis, 2006).
* Išvertė Beinsos Douno (1864–1944) minčių knygą „Mokytojas kalba“ (1997 m.).

## Įvertinimas
* 1998 m. Lietuvos didžiojo kunigaikščio Gedimino ordino Riterio kryžius
* 2003 m. Pauliaus Širvio literatūrinė premija.
* 2004 m. Nacionalinė kultūros ir meno premija.
* 2006 m. „Varpų“ literatūrinė premija už eilėraščių ciklą „Kovo agonijos“.

## Šaltiniai
Daikono sala

**Daikon sala** () – maža vulkaninė Japonijos sala, sudaryta iš bazalto, esanti sūrokame Nakaumi ežere, kuris plyti tarp Totorio ir Šimanės prefektūrų Japonijoje. Tai dalis Macujės miesto, Šimanės prefektūros sostinės.

Žodis *daikon* reiškia didelį baltąjį ridiką.
Daikono saloje taip pat yra mažas vulkanas, vadinamas *Daikon salos ugnikalniu*. Seniau japonai jį vadino *Tako-shima* 'aštuonkojo sala'.

Saloje anksčiau buvo imperatoriškasis žirgynas. Ženšenis ir bijūnai čia auginami nuo Edo laikotarpio.

1981 m. buvo pastatytas tiltas iš salos į *Ōmizaki* kyšulį. Dabar iš salos į Macuję važinėja reisinis autobusas.

## Daikono salos ugnikalnis
Daikono salos ugnikalnis yra skydinio tipo, susidaręs iš skystos lavos srautų. Aukščiausias salos taškas yra mažas ugnikalnis *Ōzuka* (aukštis 42 m).

Salos pamatas yra bazaltinis. Salos paviršius silpnai banguotas, jis yra vulkaninė plynaukštė. Salos paviršių dengia 2 m storio molio, susidariusio iš vulkaninių pelenų, sluoksnis. Rytinėje salos dalyje yra iki 200 m ilgio lavos tuneliai (), paskelbti Japonijos gamtos paminklais.

## Nuorodos
Degsnė (Mielagėnai)

**Degsnė** – kaimas Ignalinos rajono savivaldybėje, 4 km į pietus nuo Mielagėnų, 1 km į pietvakarius nuo Malkūnų, prie nedidelių miškelių.

## Etimologija
Pavadinimas kilęs nuo žodžio *dẽgsnė* ʻdegimas, išdegusi vietaʼ.

## Istorija
XX a. pr. minimi du Degsnės užusieniai Švenčionių apskrities Mielagėnų valsčiuje: Degsnė I arba Vygodka priklausė Kopustinskiui, Degsnė II – Bajarūnui ir kitiems.

1932 m. Vilniaus arkivyskupijos sinodo dokumentuose minimas viensėdis „Degsnė I–IV“.

Gyvenusios šeimos: Bučeliai, Cibulskai, Kopustinskai, Stakauskai ir kt. Degsnės kaime pasiturinčių ūkininkų Jezefos ir Martyno Stakauskų šeimoje, pirmas iš keturių vaikų, gimė kunigas, istorikas Juozapas Stakauskas (1900–1972 m.).

Degsnės kaimo vaikai lankė pradinę mokyklą gretimame Buckūnų kaime.

Kaizerinės okupacijos metais Degsnė atsidūrė vokiečių užfrontėje.

Sovietmečiu priklausė Mielagėnų apylinkei. Dėl melioracijos darbų beveik visi šio kaimo gyventojai buvo iškeldinti į Malkūnų ir kitus kaimus.

Kaimo atminimui pastatytas kryžius.

## Gyventojai

## Šaltiniai
Tomas Staskevičius

**Tomas Staskevičius** (g. 1960 m. spalio 17 d. Kalvarijoje, Marijampolės rajone) – Lietuvos ir Druskininkų savivaldybės politinis bei visuomenės veikėjas.

## Biografija
1968–1973 m. mokėsi Kalvarijos vidurinėje mokykloje, 1973–1976 m. Druskininkų vidurinėje mokykloje, 1980 m. su pagyrimu baigė Vilniaus statybos technikumą, pramoninės ir civilinės statybos specialybę. Besimokydamas technikume, aktyviai dalyvavo meno saviveikloje. 1984 m. baigė Vilniaus inžinerinį statybos institutą. Besimokydamas institute buvo šokių ansamblio „Vingis" narys.

1984–1986 m. Vilkaviškio statybos organizacijos darbų vykdytojas. 1986–1988 m. tarnaudamas Sovietų armijoje karininku, Vakarų statybos treste (Ignalinos AE) dirbo darbų vykdytoju. 1988–1991 m. Druskininkų statybos valdybos inžinierius, 1991–1993 m. UAB „Galia“ paslaugų filialo direktorius. 1993 m. įkūrė individualią įmonę „Todra“ (subjektas veiklos nevykdo), nuo 1999 m. UAB „Česlovas ir kompanija“ (daugiau žinoma, kaip "Statykime taip") Druskininkų filialo direktorius. Privačių svečių namų “Brolių vila" savininkas. Nuo 2012 m. kartu dirba ir UAB „Druskininkų butų ūkis" atnaujinamų (modernizuojamų) daugiabučių namų projektų administravimo (įgyvendinimo) vadovu. Alytaus dainų ir šokių ansamblio „Dainava“ narys.

Darbo partijos narys.  2004–2017 m. Darbo partijos Druskininkų skyriaus pirmininkas. 2007–2011 m. ir nuo 2011 m. Druskininkų savivaldybės tarybos narys, buvęs Kontrolės komiteto pirmininkas. 

Sutuoktinė Daiva, vaikai Edvinas ir Šarūnas.

## Šaltiniai